Ökonomaiser
Ökonomaiser (inglise sõnast economizer) ehk vee-eelsoojendi on soojusvaheti aurukatla toitevee või soojusvõrguvee kuumutamiseks põlemisgaasiga. Sõltuvalt kuumutusastmest eristatakse mittekeev- ja keevökonomaisrit. Ökonomaisrid on valmistatud kas siledatest terastorudest (läbimõõt mõnikümmend mm) või ribilistest malmtorudest (läbimõõt keskmiselt 100 mm).